पूर्वांचल विकास क्षेत्र, नेपाल
पूर्वांचल विकाश क्षेत्र नेपाल के पाँचों विकास क्षेत्र में से एगो विकास क्षेत्र ह। ई नेपाल के सबसे पूर्व में स्थित बा। ई का पूर्व में भारत के सिक्किम आ पश्चिम बंगाल के दार्जीलिंग तथा पश्चिम में नेपाल के मध्यांचल आ उत्तर में चीन के तिब्बत आ दक्षिण में भारत के बिहार स्थित बा। पूर्वांचल के मुख्यालय धनकुटा में स्थित बा। पूर्वांचल में ३ गो अंचल आ १६ गो जिला बा।
ई क्षेत्र नेपालके तीसरा सबसे बड़ा विकास विकास क्षेत्र ह लेकिन जनसंख्या के हिसाब से नेपाल के दुसरका सबसे बड़ा जनसंख्या वाला विकास क्षेत्र ह। ई क्षेत्र के क्षेत्रफल २८,४५६ km2 (१०,९८७ sq mi) बा आ जनसंख्या औसत ५८११५५५ ब्यक्ति बाड़ें। ई क्षेत्र के जनसंख्या घनत्व २०४.२ व्यक्ति/किमा२ बा।
पारिस्थितीक रुप से ई क्षेत्र तीन भाग में बाँटल जा सकत बा: पर्वत, पहाड़ आ तराई। ई क्षेत्र के तथा पुरा विश्व के सबसे ऊँचा पर्वत एवरेष्ट जे के नेपाली में सगरमाथा कहल जायेला, एहि क्षेत्र में स्थित बा। ई सगरमाथा अञ्चल के सोलुखुम्बु जिला मे पड़ेला।
पूर्वाञ्चल क्षेत्र में सब से प्रमुख नदीयन में कोशी नदी पड़ेला जवन कि गंगा के सहायक नदी ह आ मेची नदी बा जवन महानन्दा नदी के सहायक नदी ह। नेपाल के बड़की नदी प्रणाली ह कोशी नदी आ एकर सबसे ऊँचा झरना प्रपात ह्यात्रुंग झरना नेपाल के तेह्रथुम जिला मे स्थित बा।[२] ह्यात्रुंग झरना प्रपात (27°14′17″N 87°33′46″E / 27.23806, 87.56278) ३६५ मी. (१,२०० फुट) ऊँचा बा।
ई क्षेत्रजैव विविधता में धनी मानल जायेला, उदाहरणस्वरुप नेपाल में ३१ प्रकार के गुराँस पावल जायेला जे में से २८ प्रकार के गुराँस तीनजुरे-मिल्के-जल्जले (पूर्वांचल) क्षेत्रवे में खाली पावल जायेला।[२]
शहर[सम्पादन]
ई क्षेत्र के प्रमुख शहर कुल बाड़ें बिराटनगर, धरान, धनकुटा, इटहरी, राजबिराज, बिर्तामोड आ दमक. अन्य शहर कुल बाड़ें नाम्चे बजार (एवरेष्ट पर्वत के नियरे बेस कैम्प के लगे), गाईघाट, लहान, ईलाम, इत्यादी।
विभाजन[सम्पादन]
पूर्वांचल में मेची अंचल, कोशी अंचल आ सगरमाथा अंचल ३ गो अंचल पड़ेला आ 16 गो जिला बाड़ें।
देखल जाव[सम्पादन]
- ↑ National Population and Housing Census 2011 (pdf). Central Bureau of Statistics (November 2012). Retrieved on 12 October 2013.
- ↑ २.० २.१ An overview of the Eastern Region of Nepal (pdf). United Nations Nepal Information Platform (14 March 2013). Retrieved on 26 October 2013.
awa_Deva bho_Deva bho_Deva bho_Deva bho_Deva bho_Deva mai_Deva bho_Deva mai_Deva bho_Deva bho_Deva eng_Latn eng_Latn